

ΕΛΛΗΝΙΚΗ ΔΗΜΟΚΡΑΤΙΑ

**ΙΑΤΡΙΚΟΣ ΣΥΛΛΟΓΟΣ ΦΘΙΩΤΙΔΑΣ**

Όθωνος 1 Λαμία - 35100

τηλ.- fax: 22310 22001, e-mail: [info@isf.gr](mailto:info@isf.gr), site: [www.isf.gr](http://www.isf.gr/)

ΛΑΜΙΑ: 28-09-2022

Α.Π.: 660

**ΠΡΟΣ**

**ΙΑΤΡΟΥΣ – ΜΕΛΗ ΙΣ ΦΘΙΩΤΙΔΑΣ**

**ΣΤΙΣ ΕΔΡΕΣ ΤΟΥΣ**

**ΘΕΜΑ: « ΟΔΗΓΙΕΣ ΣΥΜΠΛΗΡΩΣΗΣ ΕΙΣΗΓΗΤΙΚΟΥ ΦΑΚΕΛΟΥ ΠΑΡΟΧΩΝ ΑΝΑΠΗΡΙΑΣ».**

Κες/οι συνάδελφοι.

Σας ενημερώνουμε πως πλέον η κατάθεση εισηγητικού φακέλου στα ΚΕΠΑ για χορήγηση παροχών αναπηρίας από τους δικαιούχους θα γίνεται **μόνο ηλεκτρονικά**.

Τούτο αναμένεται να δημιουργήσει προβλήματα προσαρμογής και εξοικείωσης με το σύστημα κατά την αρχική φάση εφαρμογής του σε όλους μας .

Ο ΙΣΦ επικοινώνησε με τον τοπικό ΕΦΚΑ και ενημερώθηκε για την νέα εφαρμογή ,η οποία αποτελεί υπουργική απόφαση και εντολή , καθώς ανακοινώθηκε και από τον ίδιο τον πρωθυπουργό επίσημα κατά την επίσκεψή του στον σύλλογο ατόμων με αναπηρία .

Προκειμένου να βοηθήσουμε στην συμπλήρωση του ηλεκτρονικού εισηγητικού φακέλου ζητήσαμε και μας απεστάλη από τον ΕΦΚΑ : ΕΓΧΕΙΡΙΔΙΟ ΧΡΗΣΗΣ ΕΦΑΡΜΟΓΗΣ ΕΙΣΗΓΗΤΙΚΟΥ ΦΑΚΕΛΟΥ ΠΑΡΟΧΩΝ ΑΝΑΠΗΡΙΑΣ , στο οποίο περιγράφονται αναλυτικά τα βήματα εισόδου στην εφαρμογή και στο αντίστοιχο υποσύστημα μέσω του portal της ηλεκτρονικής συνταγογράφησης .

Σας το προωθούμε σε μορφή συνημμένου εγγράφου ( έγγραφο 1) προς ενημέρωση σας .

Για κάθε πρόβλημα που παρουσιάζεται κατά την αρχική αυτή φάση εφαρμογής του νέου συστήματος ηλεκτρονικής υποβολής εισηγητικού φακέλου παρακαλούμε να επικοινωνείτε με τον Ιατρικό Σύλλογο αναφέροντάς το , προκειμένου να γίνονται οι ανάλογες παρεμβάσεις στην αρμόδια υπηρεσία του ΕΦΚΑ .

**Ο ΠΡΟΕΔΡΟΣ Ο ΓΡΑΜΜΑΤΕΑΣ**

##### ΓΕΩΡΓΙΟΥ ΧΡΗΣΤΟΣ - ΔΗΜΗΤΡΙΟΣ ΝΤΟΥΖΓΟΣ ΑΘΑΝΑΣΙΟΣ